laion/Wikipedia-Exotic huggingface dataset:
Medical Subject Headings

Medical Subject Headings (lühend MeSH) on bioteaduste ja meditsiiniliste ainealade koondinfot sisaldav veebipõhine vaba juurdepääsuga märksõnastik. Metaandmetesüsteemi eesmärgiks on nimetatud valdkondade teadusliku kirjanduse indekseerimine. Meditsiinimärksõnastikku kasutab ka bibliograafiline arvutisüsteem MEDLINE. MeSH'i rajas ja seda haldab Ameerika Ühendriikide Rahvuslik Meditsiiniraamatukogu (United States National Library of Medicine). Laine Trapido, "Meditsiiniterminite lühendeid", AS Medicina, Tallinn, lk 150, 2007, ISBN 978-9985-829-79-0 Medical Subject Headingsi koduleht Medical Subject Headingsi otsinguleht Selles artiklis on kasutatud saksakeelset artiklit de:Medical Subject Headings seisuga 08.08.2014.
Viborg (täpsustus)

Viborg on mitme asula nimi: Viborg on linn Taanis, seal on ka samanimeline lään Viborg on linn USA-s Lõuna-Dakota osariigis Viborg on Viiburi (Võborg) rootsikeelne nimi Viborg on mitme Rootsi küla nimi
Ansan

Ansan (안산시, 安山市 Ansan-si 'Ansani linn') on linn Lõuna-Koreas Gyeonggi provintsis. http://kosis.kr/statHtml/statHtml.do?orgId=101&tblId=DT_1B040A3&conn_path=I2
Alfred Molimard

Alfred Molimard [alfr'ed molin'aar] (29. oktoober 1888 Serres (Hautes-Alpes) – 25. jaanuar 1943) oli Prantsuse kabetaja. 1907 liitus Alfred Molimard meditsiiniüliõpilasena Lyoni kabeklubiga. Marcel Bonnardi õpilasena tegi ta kiireid edusamme ning tuli 1909 Lyoni meistriks. Samal aastal tuli ta Pariisis meistrite turniiril Isidore Weissi järel teiseks, edestades Jack de Haasi, Stanislas Bizot'd ja Marius Fabre'it. Mais 1910 võitis ta Marseille's peetud võistluse, edestades Sonier'd ja Le Goffi. Novembris 1910 võitis ta Prantsusmaa meistrivõistluste turniiri, kogudes 19 punkti ning edestades Weissi (17), Sonier'd (13), Bonnardi (11), Raphaëli (9), Fabre'it (9) ja Ottinat (6). Meistritiitlist jäi ta siiski ilma, kaotades Weissile matši, mis turniirile järgnes. Septembris 1911 võitis Molimard Prantsusmaa meistri tiitli Weissilt 20-partiilises matšis tulemusega 21:9 tagasi (Molimard võitis 7 pariid ja kaotas ühe). Amsterdamis peetud matšis võitis ta 20-partiilises matšis tulemusega 21:19 de Haasi. 1912 sai ta meditsiinidoktoriks ning tuli Prantsusmaa ja Euroopa meistriks. Ühel Rotterdamis peetud turniiril jagas ta Weissiga Herman Hooglandi (25 punkti) ja de Hassi (24 punkti) järel kolmandat kohta (23), edestades Bonnardi (219, Fabre'it (20), Battefeldi (149 ja teisi. 1919 asus Molimard elama Amberti Puy-de-Dôme'i departemangus ning loobus intensiivsest kabetamisest. 1922 kaotas ta Prantsusmaa meistri tiitli Fabre'ile. Samal aastal võitis ta Marseilles Koloniaalnäitusel korraldatud rahvusvahelise turniiri, edestades Bonnardi, Springerit ja Herman de Jonghi. Viimast korda kabetas ta rahvusvahelisel areenil 1928 Amsterdamis, kus ta maailmameistrivõistlustel jagas de Haasiga teist kohta, kaotades Benedictus Springerile ning edestades Bonnardi, Fabre'it, Rustenburgi, Bizot'd, Kuyerit, Bélardi, Vosi, Weissi ja W. Polmanit. Pärast seda loobus ta tiitlile pretendeerimisest, kuid julgustas noori meistreid. 1930. aastatel käis tal külas tulevane maailmameister Maurice Raichenbach. Molimard suri 25. jaanuaril 1943 ajuverejooksu tagajärjel. Foto; allikas
Diseases Database

Diseases Database (haiguste andmebaas) on internetipõhine meditsiiniteemaline andmebaas, mis annab teavet haigusseisundite, sümptomite ja ravimite vaheliste seoste kohta. Andmebaasi haldab Londonis asuv Medical Object Oriented Software Enterprises Ltd.. Veebisaidi eesmärk on „haridus, taustalugemine ja üldine huvi“, sihtrühmaks „arstid, teised kliinilised tervishoiutöötajad ja nende elukutsete üliõpilased“. Saidi toimetajaks on määratud Malcolm H Duncan, kes on Ühendkuningriigi kvalifitseeritud arst. Haiguste andmebaas põhineb umbes 8500 mõistel, mida nimetatakse „objektideks“ ja mis on seotud inimmeditsiiniga, sealhulgas haigused, ravimid, sümptomid, füüsilised tunnused ja ebanormaalsed laboratoorsed tulemused. Andmebaasis modelleeritakse kolm metaandmete kogumit, et siduda elemendid nii omavahel kui ka väliste teabeallikatega. [vajab viidet] Objektidele on omistatud erinevaid seoseid, nt 2. tüüpi diabeet on märgitud „südame isheemiatõve riskiteguriks“. Formaalsemalt kasutatakse andmebaasis olem-omadus-väärtus mudelit, kus objektid täidavad nii olemi- kui ka väärtuspesasid. Seoseid võib lugeda mõlemas suunas, nt väitele „müokardiinfarkt {võib põhjustada} valu rinnus“ vastab „valu rinnus {võib olla põhjustatud} müokardiinfarktist“. Sellised seosed koonduvad andmebaasis ja võimaldavad otsida nimekirju - nt loetelu objektidest, mis võivad põhjustada valu rinnus, ja loetelu objektidest, mida võib põhjustada müokardiinfarkt. Enamiku teemade juurde on määratud teemakohased hüperlingid veebiressurssidele, mille hulka kuuluvad Online Mendelian Inheritance in Man, eMedicine ja Vikipeedia. Enamik kirjeid on kaardistatud mõistetele ühtses meditsiinikeele süsteemis (UMLS). UMLS-i lingid võimaldavad enamiku andmebaasi objektide puhul kuvada lühikesed tekstimääratlused või MeSH (Medical Subject Heading) valdkonna märkusi. UMLS-kaart võimaldab ka linke teistesse meditsiinilistesse klassifikaatoritesse ja terminoloogiatesse, nt ICD-9 (Rahvusvaheline Haiguste Klassifikatsioon) ja SNOMED (Meditsiini Süstematiseeritud Nomenklatuur) "Diseases Database Source Information". Unified Medical Language System. U.S. National Library of Medicine. 23 November 2010. "Funding, licensing and sponsorship". Diseases Database. 28 Märts 2016. "Diseases Database metrics". Diseases Database. 12 September 2015. Diseases Database'i koduleht
Jules Dassin

Jules Dassin (sünninimi Julius Dassin; 18. detsember 1911 Middletown (Connecticut) – 31. märts 2008 Ateena) oli juudi päritolu USA filmirežissöör, stsenarist ja filmiprodutsent. Ta sattus Hollywoodi musta nimekirja ning jätkas oma filmitööd Prantsusmaal. Laulja Joe Dassin (1938–1980) oli tema poeg.
Dedovitši rajoon

Dedovitši rajoon on haldusüksus Venemaal Pihkva oblastis. Rajoonis on Dedovitši alev ja kolm külaasundust (valda). https://pskovstat.gks.ru/storage/mediabank/NAS230403_1.htm Dedovitši rajoonist Pihkva oblasti kodulehel Dedovitši rajooni koduleht
Datlipalm

Datlipalm ehk harilik datlipalm (Phoenix dactylifera) on palmiliste sugukonda datlipalmi perekonda kuuluv kultuurtaim, mida kasvatatakse tema viljade (datlite) pärast, mõnel pool ka ilutaimena.
Toomas Altnurme

Toomas Altnurme (sündinud 21. jaanuaril 1973) on eesti kunstnik, skulptor, fotograaf, disainer ja arvutigraafik. Aastatel 1994–1995 õppis ta Tais Rjamangala Ülikoolis maalikunsti ja 1999–2001 Lõuna-Koreas Sŏulis Hongiki Ülikoolis kujutavat kunsti. Toomas Altnurme õppis 7 aastat kujutavat kunsti Aasias: Tais Rajamangala Ülikoolis ja Lõuna-Koreas Kyonghees Souli Rahvusülikoolis ning lõpetas magistrantuuri Hongiki Ülikoolis Soulis. Tema töid leidub 50 maal erakogudes, muuseumides ja avalikus ruumis skulptuuridena. Mõned olulisemad monumentaalvormide asukohad on USA Lõuna-Carolina osariigi Sumter, Kanada Québec, Venemaa Penza, Tšiili Carretas, Brasiilia Brusque, Costa Rica Cauhita, Taiwan Shimen, Jaapan ShinJuku, Tai Bangkok, Indoneesia Bali, Singapur, Lõuna-Korea Soul, Taani Hojer, Prantsusmaa Saint Henry, Saksamaa Baieri, Suurbritannia Exmoor, Hispaania Cervera, Läti Biksere, Leedu Panevėžys ja muidugi Eesti. Eestis leidub tema teoseid nii Tartu Kunstimuuseumis ja Eesti Kunstimuuseumis kui ka Tallinna, Pärnu ja Paide parkides. 2014. aastast töötab ta Araabia Ühendemiraatide ülikoolis kujutava kunsti õppejõuna. Ta on esinenud näitustel ja skulptuurisümpoosionidel Euroopas, Aasias, Lõuna-Ameerikas, Araabia Ühendemiraatides, USA-s. Ta on Eesti Kunstnike Liidu, Kujurite Ühenduse ja Maalikunstnike Liidu liige. https://www.youtube.com/watch?v=Ltfho03W4ag https://www.youtube.com/watch?v=q4I1G9wkzmY http://www.youtube.com/watch?v=Ltfho03W4ag http://www.youtube.com/watch?v=Y5WEd8-MxbY http://www.youtube.com/watch?v=2Jdvp2ZTTJA http://www.youtube.com/watch?v=_qGFHHNbJb8 http://www.youtube.com/watch?v=RfPhG7ZwMg8 http://www.youtube.com/watch?v=tnK5ciBobzo http://www.youtube.com/watch?v=FukH4jhGJXw http://www.youtube.com/watch?v=mCfQdNSeMZI http://www.youtube.com/watch?v=zf2W4Kg3AhY&list=PLn5vPSIiD5kRZmF6u_oxaWmN8WGSFMXao http://www.youtube.com/watch?v=pfZeLRs7wyo http://www.youtube.com/watch?v=mCfQdNSeMZI Koduleht  Toomas Altnurme Kunstnike Liidu kodulehel Teoseid veebilehel maal.ee Teoseid
Datlipalm (perekond)

Datlipalm (Phoenix) on puittaimede perekond palmiliste sugukonnast. Harilikku datlipalmi kasvatatakse kultuurtaimena. Phoenix acaulis Phoenix andamanensis Phoenix caespitosa Phoenix canariensis – kanaari datlipalm Phoenix dactylifera – harilik datlipalm Phoenix loureiroi (sünonüüm Phoenix humilis) Phoenix paludosa Phoenix pusilla Phoenix reclinata – tara-datlipalm Phoenix roebelenii – laose datlipalm Phoenix rupicola Phoenix sylvestris – mets-datlipalm Phoenix theophrasti – kreeta datlipalm Mõned uurijad toovad eraldi liigina välja Roheneemesaartel kasvava Phoenix atlantica, mida teised peavad metsistunud harilikuks datlipalmiks.
Datoveksel

Datoveksel ehk tähtajaveksel on veksel, mille maksetähtpäev sõltub mingi tähtaja möödumisest veksli väljakirjutamise päevast.
Punaarmee Fraktsioon

Punaarmee Fraktsioon (saksa keeles Rote Armee Fraktion, lühend RAF; alguses tuntud kui Baaderi-Meinhofi rühm) oli aastatel 1970–1998 tegutsenud Lääne-Saksamaa vasakäärmuslik terroriorganisatsioon. Rühmituse asutajate seas olid Andreas Baader, Gudrun Ensslin, Horst Mahler ning intellektuaal ja ajakirjanik Ulrike Meinhof. Nad pidasid sõda Lääne-Saksamaa riigi vastu, mida nad pidasid fašistlikuks. 1977 oli RAFi hiilgeaasta: tapeti Saksamaa peaprokurör Siegfried Buback, tööandjate liidu esimees Hanns Martin Schleyer ja Dresdeni panga esimees Jürgen Ponto. 1970–1997 tapeti terrorirünnakutes 34 inimest. Samas ajavahemikus sai surma 20 Punaarmee Fraktsiooni liiget või nendega seotud isikut. 24. aprillil 1975 vallutas RAF Saksamaa saatkonna Stockholmis. Tapeti Saksamaa saatkonna kaitseatašee Andreas von Mirbach ja saatkonna kaubandusatašee Heinz Hillegart, surma sai ka 2 terroristi. Punaarmee Fraktsioon on küll rohkem tuntud, kuid korraldas siiski vähem rünnakuid kui Revolutsioonilised Rakud, mis korraldasid ajavahemikus 1973–1995 296 pommirünnakut, süütamist ja muud rünnakut. 1993. aasta juunis toimunud RAFi "kolmanda põlvkonna" juhtide grupi kinnipidamisel osutatud relvastatud vastupanul hukkus tulevahetuses politseiga: üks kahtlustatav Wolfgang Grams ja üks politseinik. Kinnipeetud Birgit Hogefeld mõisteti kohtus süüdi ja teda karistati 18-aastase vabadusekaotusega, ta vabanes alles 2011. aastal. Pärast Saksamaa taasühinemist selgus, et RAF-i aitas Ida-Saksamaa luureagentuur Stasi. 2008. aastal valmis Punaarmee Fraktsioonist Uli Ederi ajalooline mängufilm "Baader Meinhofi kompleks". Revolutionäre Zellen und Rote Zora Saksamaal vabanes viimane RAF-i vang, www.DELFI.ee, 21. juuni 2011 http://www.rafinfo.de http://www.baader-meinhof.com/
Varjatud jälgimine

Varjatud jälgimine on teabehanke ja jälitustegevuse meetod, mis seisneb isiku või objekti tegevuse varjatult fikseerimises kirjalikult või audiovisuaalseid tehnilisi vahendeid kasutades. Meetodit kasutavad riiklikud luure- ja vastuluureasutused, kriminaalkuritegevuse vastased asutused ning eraviisiliselt ka eradetektiivindusega tegelevad isikud ja asutused. 29. septembril 1938 moodustati NSV Liidu Siseasjade Rahvakomissariaadis (NKVD) esimene spetsialiseeritud kriminaalkuritegevuse vastane allüksus, mille ülesanne oli vastavalt salajastele sisemistele ametkondlikele normatiivaktidele tuvastada ja fikseerida kuritegevuses kahtlustatavate isikute tegevust, kuriteo asitõendeid ja tehiolusid. Üksus kandis nimetust Siseministeeriumi Operatiivteenistus, 7. osakond jne. Бойцы невидимого фронта Инструкция начальникам охранных отделений по организации наружных наблюдений VANA KULD: Detektiivide avalik elu ja varjatud tunded Kaitsepolitsei lõpetas SIA kriminaalasja, milles süüdistati ka SIA töötajat Vladimir Kozlovi tolleaegse politsei peadirektori Hermann Simmi Varjatud jälgimises SPIONAAŽ: Rootsi ajakirjanik vaatas binokliga inglaste taktikakoosolekut, Delfi.ee, 18. juuni 2012
Siseväed

Siseväed on Venemaa territooriumil tegutsenud riiklike moodustiste (Venemaa Keisririik, NSV Liit) sõjaväestatud korraga siseriikliku julgeoleku tagamiseks moodustatud formeering. Siseväed (внутренная стража) moodustati keiser Aleksander I korraldusega 27. märtsil 1811 seniste Venemaa Keisririigi linnade ja kubermangude garnisoni koosseisus olnud roodude isikkoosseisust. Sisevalveväed jaotati Venemaa Keisririigi Euroopa osas asuvate kubermangude vahel ning said järjekorranumbrid 1.–8. Nende teeninduspiirkonda kuulus mitu kubermangu. Eestimaa kuulus Peterburi piirkonda. Kubermangudes asusid sisevalvepataljonid kubermangukeskuses ja kandsid selle piirkonna järgi ka nimetust.  Pikemalt artiklis NSV Liidu Siseministeeriumi Siseväed
Da

DA võib tähendada järgmist: DA on dopamiini tähis DA on mürk Da või da võib tähendada järgmist: Da, mõõtühik daltoni tähis Da, Damköhleri arvude tähis da, detsiaari tähis da, taani keele kood ISO 639-1 järgi "Da", Hugh Leonardi näidend "Da", Hugh Leonardi näidendi järgi tehtud film Đà jõgi Vietnamis Da maakond Hiinas Sichuani provintsis Da, asula Burkina Fasos Oury departemangus Da, asula Burkina Fasos Tchériba departemangus Da, perekonnanimi Adi Da, vaimne õpetaja SJ Da, Rootsi vedur Da, ülim olend daismis Da, voduni usundi jumalus da- (deka-) Da!, Venemaa noorteliikumine "Da Da Da"
RHK-9

RHK-9 (Rahvusvaheline Haiguste Klassifikatsioon, 9. versioon) oli rahvusvaheline haiguste ja nendega seotud terviseprobleemide statistiline klassifikatsioon aastatel 1975–1992. RHK-9 valmis MTO eestvõtmisel ja oli jätkuks RHK-8-le. RHK-9 järglaseks on RHK-10.
Đà jõgi

Đà jõgi [daa] ('Must jõgi'; vietnami keeles sông Đà) on jõgi Hiinas ning Vietnami loodeosas, Hồng Hà tähtsaim (parempoolne) lisajõgi. Jõgi saab alguse Yunnani-Guizhou lavamaalt Yunnani provintsist, kus pikem Babiyani jõgi suubub Vietnami lähedal Amo jõkke; Vietnamis saab Amo jõgi Đà jõe nime. Ta voolab peamiselt sügavas orus loode-kagu-suunas. Đà on Lai Châu provintsi ja Điện Biêni provintsi piirijõgi. Ta voolab Hồng Hà jõest lõuna pool sellega enam-vähem rööbiti ning suubub Phú Thọ provintsis umbes 50 km Hanoist kirdes Hồng Hà'sse. Pikkus on umbes 1000 km. Jõel on mussoonirežiim, kõrgeim veetase on suvel ja sügisel. Alamjooksul kasutatakse Đà jõe vett niisutamiseks peamiselt riisikasvatuse tarbeks. Jõel on Hoa Bìnhi hüdroelektrijaam ja Sơn La hüdroelektrijaam. Jõe ääres paikneb Hòa Bìnhi linn. Artikli kirjutamisel on kasutatud inglise, tšehhi, norra ja vene Vikipeediat seisuga 15.10.2008.
Khowrāni väin

Khowrāni väin on väin, mis eraldab Qeshmi saart Iraani mandriosast.
Dacia

Dacia on ladinakeelne nimi, mis on tähendanud Daakiat Dacia on ka automark.
Bajkongõr

Bajkongõr (kasahhi Байқоңыр); vene Байконур Baikonur) on linn Kasahstanis Kõzõlorda oblastis. Linn asub Sõrdarja jõe ääres. Kasahstan on Bajkongõri linna koos Bajkongõri kosmodroomiga rentinud Venemaale kuni 2050. aastani. Seal kehtib Venemaa seadusandlus ning ta on Venemaa keskalluvusega linn. Linn rajati 1955. aastal Bajkongõri kosmodroomi teenindamiseks. Kuni 1995. aastani oli linna nimi Leninsk ning see oli Nõukogude Liidu salastatud sõjaline objekt ning kinnine linn. Salastamise tõttu sai kosmodroom nime umbes 300 km kirde suunas Ulõtau oblastis asuva Bajkongõri kaevandusasula (47° 50' N, 66° 03' E) järgi ning 1995. aastal nimetati ka Leninski linn kosmodroomi järgi ümber. Linna ajalugu
Baikonur

Baikonur ja ka Baikonõr võib olla: Bajkongõr, linn Kasahstanis Kõzõlorda oblastis Bajkongõri kosmodroomi lähedal Bajkongõr (Ulõtau oblast), asula Kasahstanis Ulõtau oblastis Bajkongõri kosmodroom Baikonur (film 2011), 2011. aastal režissöör Veit Heimeri käe all valminud draamafilm, võetud üles Bajkongõri kosmodroomil
Muul

Muul ehk lainemurdja on sadamasse ehitatud tamm, mis kaitseb sadamat või jõe suuet lainetuste (eriti murdlainete) ja uhtainete eest. Muul võib olla rajatud nii vette kui ka maa ja mere piirile. Muuli üks külg on mõnikord muudetud kaiks. Kai ongi üsna sarnane ehitis, ainult sel pole lainete murdmise ülesannet, muulil aga pole silduvate meresõidukite vastuvõtmise ülesannet. Eestis on pikimad muulid Pärnus, mille ümberehitamist alustati 1863–1864 aastatel kunagistest palkmuulidest kivimuulideks, mille jaoks veeti kivilaevadega kive Häädemeeste ja Kihnu randadest. Muulid valmisid 1869. aastal ning on 2 ja 2,5 km pikkused. 2002. aastani olid muulid linna omandis. Genovas on 490 meetri pikkune üle tuhande aasta vanune muul, mis kaitseb linna tormide eest. Ajalooliselt hakati sõna "muul" (inglise keeles mole) kasutama San Franciscos olevate sadamaehitiste kohta. Kolm raudtee-ettevõtet rajasid sadamasse neli muuli, et rongide ja laevade vahele ei jääks mudatasandikku, vaid et laevadelt saaks kohe kaupu rongidele laadida. Selles mõttes oli tegu pigem kaidega. Ükski neljast esimesest muulist pole tänapäevani säilinud. Kunagine rannikumadalik on täidetud pinnasega ja need neli muuli on saanud osaks sellest. sadam vesiehitis tamm KUIDAS JA MIKS EHITATI MUULID? Kalev Vilgats. 01.04.2002. Pärnu muulid said omaniku[alaline kõdulink]
Kihti

Kihti on väin või väinade ahelik, mis ühendab Läänemerd Selkämerega ja mida umbes 100 km ulatuses peetakse Ahvenamaa ja Turu saarestiku piiriks.
Daaklased

Daaklased oli keldi mõjudega traakia rahvas, kes elas alates 5. sajandist eKr Mustast merest läänes. Nad olid lähedases suguluses naaberrahva geetidega ning kõnelesid arvatavasti sama keelt. Alles 2. sajandi alguses eKr ühinesid daaklaste hõimud riikideks. 1. sajandi keskel eKr ühendati daaklased ja geedid täielikult Daakia riigi võimu alla. Selle tegi teoks kuningas Burebista, kes laiendas riiki veelgi. Rüüstati ja hävitati Musta mere äärseid kreeka linnu, laastati Traakia Rooma riigi Illüüria ja Makedoonia provintsini ning tehti muid vallutusi. Daakia riik ohustas Rooma riiki. Nende piiriks oli Doonau tänapäeva Viinist kuni suudmeni. Ajaarvamise vahetusel tegid roomlased reide daaklaste maadele, et neid Doonaust kaugemale tõrjuda, ning lõid tagasi nende retki Doonaust lõunasse. Alles Traianusel õnnestus Daakia sõdadega Daakia ohust lahti saada. Daaklasi hävitati ja pillutati laiali ning moodustati 107. Rooma provints Daakia provints. Rooma riigiga sõdimise ajal olid daaklased kõrgelt arenenud. Transilvaaniast saadi kulda ja hõbedat. Arenenud oli ka kaubandus. Sõditi jalgsi, hobuseid kasutati põhiliselt veoloomadena. Rumeenlasi peetakse dakoromaanide või valahhide järglasteks, neid omakorda roomlaste poolt assimileeritud daaklaste järglasteks. Daaklaste järjepidevust Rumeenias on ka vaidlustatud, osutades sellele, et 7. sajandiks elasid Rumeenia alal slaavlased, kellest põlvnevat nii rumeenlased kui ka bulgaarlased. Daakia Traakia, traaklased
Lõuna-Orkney saared

Lõuna-Orkney saared asuvad Atlandi ookeani lõunaosas Lõuna-Ameerikast edela pool ja Antarktika poolsaarest kirde pool. Saarte pindala on 621 km². Saared on mägised, kõrgus kuni 1266 meetrit. Valitseb lähisarktiline kliima, suurem osa saartest on kaetud liustikega.
Põisadru (perekond)

Põisadru (Fucus) on perekond pruunvetikaid. Põisadrud on levinud Atlandi ookeani Euroopa ja Põhja-Ameerika litoraalis, eelistades kasvukohana kiviseid rannaalasid. Perekonna üks tuntumaid liike on harilik põisadru (Fucus vesiculosus), keda leidub ka Läänemeres. Põisadrude tallus on tüüpiliselt dihhotoomselt harunev ja põõsasjas, sageli on tallusel õhupõied.
Hakuninmaa

Hakuninmaa (rootsi keeles Håkansåker) on linnaosa Helsingis. Hakuninmaa jääb Keskuspuisto, Maununneva ja Mätäjoki vahele. See on rahulik piirkond, kus ei ole eriti suuri maju ja liiklus on hõre. Hakuninmaal on oma lasteaed ja kiosk. Suuremad poed asuvad Kannelmäel, Kaivokselas ja Myyrmäel. Hakuninmaa sarnaneb Vantaa (rootsi Vanda) Hakunila linnaosaga. http://www.aluesarjat.fi/
Barbara kabel

Barbara kabel (capella beate Barbara extra civitatem) oli keskaegne katoliku pühakoda Tallinna lähedal, mis asus umbkaudu nüüdse Roosikrantsi tänava ja Kaarli puiestee nurgal. Kabelit on mainitud arvatavasti juba 1341. aastal, kindlasti aga 1378. aastal. 15. sajandil nimetati seda ka kirikuks, mis tähendas, et sel võis olla oma kogudus ja preester. Mitte segi ajada Niguliste kiriku Barbara kabeliga, mis eksisteeris umbes samal ajal ja allikate lakoonilisuse tõttu on neil raske vahet teha. Rotherus Dyneuar seniori testamendis 26. septembrist 1341 annetatakse Barbara kabelile kaks kuhja kive ja lupja. 1363. aastal kuulus Albertus Harpele aiakrunt Barbara kabeli juures väljaspool Seppade/Harju väravat. 1378. aastal oli kabelil oma vaimulik. 1511. aastal oli kabelis köösnerite altar. Kabel lammutati tõenäoliselt 1535. aastal (Hugo Peets, Rudolf Kenkmaa). Kabelit juures asus hiljemalt 1379. aastast Barbara kalmistu. Praegu on endise kalmistu ja kabeli ala valdavalt hoonestatud. "Barbara kalmistu". - Entsüklopeedia Tallinn 1 (A-M). Eesti Entsüklopeediakirjastus. Tallinn 2004. Lk 34 Maailm Roosikrantsi all
Asteegid

Asteegid olid praeguse Mehhiko alal elanud rahvas 14.–16. sajandil. Asteekide rändhõim seadis end sisse Mexico orgu Texcoco järve soises ümbruses ning pani aluse Tenochtitlani linnale. Aastal 1500 valitsesid asteegid Mehhikos suurt Asteekide riiki. Riigi laiendamist alustati 1430. aastatel asteekide valitseja Itzcoatli juhtimise ajal. Tenochtitlani kõrgajal, keiser Montezuma II võimu ajal, elas linnas umbes 300 000 inimest. Suure elanikkonna toitmiseks kasvatati toitu Texcoco järvele kunstlikult rajatud saartel ehk chinampa'del. Asteegi kaupmehed ostsid põhjas elavatelt puebloindiaanlastelt türkiisi, lõunast aga veeti sisse kirevavärvilisi sulgi, mida asteegid kasutasid keepide, lehvikute, peaehete ja kilpide valmistamiseks. Asteegi sõjaväe üks peamisi ülesandeid oli võimalikult paljude vangide võtmine. Vangid ohverdati Tenochtitlani kesklinnas asuvates hiigelsuurtes püramiid-templites. Inimvere ohverdamine oli paljusid jumalaid kummardavate asteekide jaoks oluline. Asteegid uskusid, et inimveri oli jumalate jaoks ainus sobiv toit. Asteekidel oli viis tähtsamat jumalat: Quetsalcoatl sulismadu, viljakusjumal, kes võis moonduda ka tuule- ja eluhinguse jumalaks Eheatliks; Tezkatlipoca; Tlaloc; Chalchihuitlicue ja Huitzilopochtli. Asteegi preestrid moodustasid ühiskonnas erilise klassi. Nad vastutasid keerukate tseremooniate ja ohverdamiste eest, mida korraldati suurtes templites. Asteekide pealinn oli keskajal üks paremini planeeritud linnasid maailmas. Saarel asuvad tänavad ja kanalid paiknesid ruudustikukujuliselt linna keskel asuva hiigelkompleksi ümber, mis koosnes astmikpüramiididest, templitest, paleedest ja aedadest. Linna ühendasid maismaaga kolm teetammi. Kui hispaanlased 1520. aastal Ameerikasse saabusid, ei teadnud nad midagi Kesk-Ameerika kultuuridest, nende võimsatest impeeriumitest, keerukatest paleedest ega nende suurepärastest insenerimõtetest ega kogu nende elu hõlmavast usuelust. Hernán Cortési esimesel kohtumisel asteegi keisri Montezumaga kummardas Cortés keisri ees tervituseks ja Montezuma kinkis Cortèsile kulda, vääriskive, nefriiti ning sulgedega ehitud esemeid. Hiljem alistasid hispaanlased asteegid ning nende templid lõhuti maha. Asteekide naabrite maiade tsivilisatsioon suutis vastu pidada 1542. aastani, kuni hispaanlased Méridasse oma pealinna rajasid. Tenochtitláni dünastia Pead veeresid... uuri, mida peidab seni suurim asteekide inimohvri-leid
Käive

Käive (inglise keeles revenue, turnover, sales) on ettevõtte põhitegevusest, kas kaupade või teenuste müügist, saadav sissetulek. Eesti käibemaksuseaduse järgi on käive: kauba võõrandamine ja teenuse osutamine ettevõtluse käigus; kauba või teenuse omatarve; kauba toimetamine teise liikmesriiki ilma võõrandamiseta oma sealse ettevõtluse tarbeks (§ 7 lõike 1 punkt 3); kauba sundvõõrandamine tasu eest. Käive on kasumiaruandes esimesel real kajastatud summa. Vahel kutsutakse käivet inglise keeles ka top line (ülemine rida). Brutokäive on sissetulekud koos käibemaksuga ja netokäive on sissetulekud ilma käibemaksuta. Käibemaks Käibedeklaratsioon Käibemaksuseadus § 4 Raamatupidamise seadus ja õigusaktid Käibemaksuseadus Maksukorralduse seadus